Eùropejsczi Parlameńt sã skłôdô ze 751 pòsélców, wëbrónëch w 28 Państwach Nôleżnikach Eùropejsczi Ùnie. To je wôżné fòrum pliticzny debatë i pòdjimaniô decyzjów na szczeblu Eùropejsczi Pòspólnotë. Kònkretné nôrodné partie sã zbrzątwiają w Parlameńce w sédme frakcjów. Jednąz nich je prawie European Free Alliance. To karno mô na dzysô 7 parlamentarzistów ze Szkòcje, Walie, czë Katalonie. Òni mają na se przëjãté òbrzészk reprezeńtowaniô w eùropejsczi pòspólnoce téż drëdżé bezpaństwòwé nôrodë. W Wòlny Eùropejsczi Przëstojiznie je jich zbrzątwionëch kòle 40. Terô ò nôleżnictwò w EFA mô starã téż Kaszëbskô Jednota. Delegacjô Kaszëbów bëła na pòsedzenim prezydium Zarządu EFA jaczé bëło w Brusel w sedzbie Kòmitetu Regionów. Jô spitôł Guentera Dauwena, direchtora European Free Alliance jaczé są szanse Kaszëbsczi Jednotë na zbrzątwienié sã z EFA